L’Ajuntament considera “històric” l’acord entre propietaris de la Vallesa i Generalitat per a la gestió de 357 hectàrees protegides
29/01/2015

# L’Ajuntament considera “històric” l’acord entre propietaris de la Vallesa i Generalitat per a la gestió de 357 hectàrees protegides

[![Bosque La Vallesa](/images/noticias/2015/01/bosque-la-vallesa.jpg)](/images/noticias/2015/01/bosque-la-vallesa.jpg)

29.01.2015

El conveni permetrà millorar la conservació de l’enclavament i en un futur obrir-lo de forma ordenada per a l’ús veïnal

La tinenta d'alcalde de Sostenibilitat, María Villajos, ha estat present este matí en la firma del conveni de col•laboració entre la consellera d’Infraestructures, Territori i Medi Ambient, Isabel Bonig, amb el grup de propietaris de la Vallesa del Mandor per a la gestió forestal de la muntanya i la seua integració en el Parc Natural del Túria. En paraules de la consellera, “es tracta de protegir este espai de titularitat privada i fer compatible l’afluència de les persones de manera ordenada i organitzada amb la preservació dels valors culturals i mediambientals que ens ofereix”.

La zona en concret correspon a diverses finques d’ús forestal i agrícola que es troben entre els municipis de Paterna i Riba-roja del Túria. Enclavada en ple cor de la Vallesa i del Parc Natural del Túria, compta amb elements de grandíssim valor natural i històric com és el cas de l’aiguamoll de la Vallesa o l’aqüeducte que està connectat al mateix llac.

La tinenta d'alcalde, María Villajos, ha agraït a la Generalitat i propietaris la firma d’un acord que “permetrà incrementar les possibilitats d’ús del parc, encara que sempre de forma regulada per a preservar els valors ambientals d’este espai”. De la mateixa manera, l’alcaldessa Elena Martínez, ha considerat que el pas donat este matí pot titlar-se “d’històric per al municipi, ja que són molts els veïns que desitgen tindre la possibilitat de poder accedir a esta zona fitada del Parc Natural del Túria per a disfrutar de la seua riquesa mediambiental”.

Més informació:[web de la Generalitat Valenciana](http://www.gva.es/va/inicio/area_de_prensa/not_detalle_area_prensa?id=594280 "GVA")